Geografi Johor - Wikipedia

# Geografi Johor

### Dari Wikipedia bahasa Melayu

Dari segi geografi, Johor yang terletak di selatan Semenanjung Malaysia pada asanya merupakan sebuah negeri yang rata kecuali di bahagian utaranya. Johor mempunyai pantai yang terpanjang di Semenanjung Malaysia dengan 400 km di pantai timur dan barat semenanjung.

Johor merupakan negeri paling selatan di Semenanjung Malaysia dan bersempadankan Melaka, Negeri Sembilan dan Pahang di utara dan Singapura di Selatan. Dahulunya ibu negeri dan bandar diraja Johor ialah Tanjung Puteri, kini telah bertukar ke Johor Bahru.

Negeri Johor terbahagi kepada lapan daerah: Batu Pahat, Johor Bahru, Kluang, Kota Tinggi, Mersing, Muar, Pontian dan Segamat. Bandar- bandar utama di Johor adalah termasuk Johor Bahru (ibu negeri), Pagoh, Tangkak, Air Hitam, Yong Peng dan Kulai.

Johor mempunyai min suhu yang panas, iaitu kira-kira 26°C hingga 27°C. Hujan purata Johor adalah antara 2030mm sehingga 3050mm setiap tahun. Johor memiliki hutan paya pokok bakau dalam bilangan yang besar. Ia adalah mustahak untuk menyeimbangkan ekosistem. Johor juga dilitupi dengan hutan hujan tropika yang mengandungi pelbagai spesis flora dan fauna.

1. Gunung Bekok
2. Gunung Ledang

Diperolehi daripada "http://ms.wikipedia.org../../../g/e/o/Geografi_Johor_b737.html"

Kategori: Geografi Malaysia | Johor Darul Takzim

##### Views

- Rencana
- Perbincangan
- Semakan terkini

##### Cari